b"\n_START_ARTICLE_\nLa Salica\n_START_SECTION_\nDescripci\xc3\xb3\n_START_PARAGRAPH_\n\xc3\x89s un conjunt format per la pallissa, l'era i la masia. L'era est\xc3\xa0 situada al costat dret de la masia i pujant un tros de rampa. La pallissa \xc3\xa9s independent._NEWLINE_La masia \xc3\xa9s de planta rectangular, planta baixa, un pis i sota teulat. La coberta \xc3\xa9s a dues aig\xc3\xbces, amb el carener paral\xc2\xb7lel a la fa\xc3\xa7ana principal, formada per una mena de porxo o galeria de composici\xc3\xb3 sim\xc3\xa8trica, amb dos arcs de punt rod\xc3\xb3 a la planta baixa i tres al pis (el del centre carpanell i m\xc3\xa9s gran), flanquejats per dos finestres de llinda plana. Des de l'era hi ha una entrada secund\xc3\xa0ria que d\xc3\xb3na a la fa\xc3\xa7ana lateral dreta. \xc3\x89s coberta amb cairats de fusta, visibles a la fa\xc3\xa7ana._NEWLINE_Pallissa situada al costat dret de la fa\xc3\xa7ana principal de Can Salica, davant l'era que guanya un fort desnivell i que la relaciona amb una altra pallissa m\xc3\xa9s senzilla situada al seu davant. De planta rectangular, teulat a dues aig\xc3\xbces, carener perpendicular a la fa\xc3\xa7ana principal i d'una nau, amb paret de pedra al costat dret i que enlla\xc3\xa7a amb la barana de l'era i dos pilars rodons a l'altre costat, proper a la masia. La paret posterior s'enrasa amb la fa\xc3\xa7ana principal de la masia. Els dos pilars rodons se situen, un al centre, aguantant el cairat central, i l'altre al costat esquerre, girant vers la masia._NEWLINE_Hi ha un forjat enmig dels cairats de fusta i una escala lateral a l'esquerra."